CONCESIÓN DE SUBVENCIÓNS DIRIXIDAS ÁS ENTIDADES SEN FINS DE LUCRO PARA A ACTUACIÓN NO ÁMBITO DOS SERVIZOS SOCIAIS, SOCIOSANITARIOS E DA XUVENTUDE
ADMINISTRACIÓN LOCAL — Provincial — Deputación Provincial (Subvencións, 06/09/2016)

A Xunta de Goberno da Deputación de Pontevedra na sesión ordinaria do día 26 de febreiro de 2016, aprobou as bases reguladoras das subvencións dirixidas as entidades sen fins de lucro para actuacións no ámbito dos servizos sociais, sociosanitarios e da xuventude para o ano 2016. Resultando que as bases reguladoras destas subvencións foron publicadas no Boletín Oficial da Provincia número 44 de data 4 de marzo de 2016, e as entidades interesadas nestas subvencións dispuxeron de un prazo para presentación de solicitudes ata o día 11 de abril de 2016. Resultando que unha vez rematado o prazo de presentación de solicitudes, e reunida a Comisión de Valoración emítese informe de data 1 de agosto de 2016 no que se pon de manifesto que foron un total de 168 solicitudes as presentadas, admitíndose na convocatoria un total de 152. Das solicitudes desestimadas unha foi presentada fóra de prazo, unha entidade solicitante presenta renuncia, catro non presentan a documentación requirida no prazo establecido e dez non cómpren os requisitos fixados na base terceira da convocatoria. As solicitudes presentadas pertencen a entidades sen fins de lucro para actuacións no ámbito dos servizos sociais, sociosanitarios e da xuventude, que teñen o ámbito de actuación nos concellos Bueu, Cangas, Crecente, A Estrada, O Grove, A Guarda, Lalín Marín, Meis, Moaña, Moraña, Mos, Nigrán, Pazos de Borbén, Ponteareas, Pontevedra, Porriño, Redondela, Ribadumia, Salvaterra De Miño, Sanxenxo, Silleda, Tomiño, Tui, Valga, Vigo, Vilagarcía de Arousa e Vilanova De Arousa. O procedemento común de concesión das axudas é o de concorrencia competitiva, a contía da subvención obtense da aplicación dunha ratio á puntuación que resulte na base oitava, tendo en conta que o máximo da subvención para cada proxecto non poderá exceder o 70% do seu orzamento total, ata un máximo de 10.000,00 euros. Resultando que con data 5 de agosto de 2016 a Xefa do Servizo de Fiscalización emite informe favorable sobre a tramitación do expediente de valoración das 152 solicitudes admitidas á convocatoria de subvencións dirixidas ás entidades sen fins de lucro para actuacións no ámbito dos servizos sociais, sociosanitarios e da xuventude para o ano 2016, e deixa constancia da existencia de crédito dispoñible para facer fronte a este gasto por importe de 699.941,60 euros con cargo á aplicación orzamentaria 16/231.2313.480.02, do vixente orzamento provincial, en onde existe crédito retido no documento “RC” número 201600025744. Considerando que o órgano competente para a autorización e disposición deste gasto é a Xunta de Goberno, de conformidade co estipulado na base novena da convocatoria destas subvencións, así como na base 16.2 de execución do vixente orzamento provincial. A Xunta de Goberno acorda: 1.- A concesión de subvencións dirixidas ás entidades sen fins de lucro para actuacións no ámbito dos servizos sociais, sociosanitarios e da xuventude para o ano 2016, a favor das 152 entidades que a continuación se relacionan, por importe global de 699.941,60 euros, con cargo a aplicación orzamentaria 16/231.2313.480.02, do vixente orzamento provincial, de acordo co seguinte detalle: 2.- Desestimar un total de 16 solicitudes, por non reunir os requisitos establecidos na convocatoria, e todo isto, de acordo co seguinte detalle: